
GPNS ĮRANGOS PASIŪLYMŲ KAINOS IR KOKYBĖS SANTYKIO VERTINIMO KRITERIJAI IR TVARKA
1. Bendrosios nuostatos
1.1. Ekonomiškai naudingiausias pasiūlymas išrenkamas pagal kainos ir kokybės santykį. Vertinami tik neatmesti tiekėjų pasiūlymai.

	Vertinimo kriterijus
	Lyginamasis svoris

	Kaina (K)
	80

	Konsultacijų teikimo laikotarpis (KT)
	10

	Pakaitinės įrangos suteikimo terminas (PĮ)
	10

	Iš viso
	100



1.3. Kokybės balai skiriami už papildomus įsipareigojimus. Visos jų vykdymo išlaidos turi būti įskaičiuojamos į pasiūlymo kainą. 

2. Kainos kriterijaus vertinimas
2.1. Kainos balas apskaičiuojamas: K = (Kmin / Kpas) × 80, kur: Kmin – mažiausia neatmesto pasiūlymo palyginamoji kaina, Kpas – vertinamo tiekėjo pasiūlymo kaina. Kainos vertinamos Eur su PVM.

3. Konsultacijų teikimo laikotarpio vertinimas
3.1. Tiekėjas nurodo konsultacijų teikimo laikotarpį sveikuoju mėnesių skaičiumi nuo visų 5 tinkamai parengtų komplektų perdavimo – priėmimo akto pasirašymo dienos. 

	Siūlomas laikotarpis
	Skiriami balai

	Nepasiūlytas arba ne ilgesnis kaip 12 mėn.
	0

	Nuo 13 iki 23 mėn. imtinai
	5

	24 mėn. ir daugiau
	10



3.2. Konsultacijos teikiamos lietuvių kalba telefonu ir el. paštu dėl visų 5 komplektų, neribojant kreipinių ar konsultacijų valandų skaičiaus. Aptarnavimo laikas – darbo dienomis 8.00 – 17.00 val. Darbo dienos - pirmadienis – penktadienis, išskyrus Lietuvos Respublikoje nustatytas švenčių dienas. 
3.3. Konsultacijos apima GNSS imtuvo ir lauko kompiuterio naudojimą bei konfigūravimą, matavimo programinės įrangos nustatymus, koordinačių sistemas, duomenų kaupimą, peržiūrą ir eksportą. 
3.4. Į kreipinį el. paštu atsakoma per 8 darbo valandas, skaičiuojamas aptarnavimo laiku. Pateikiama konkreti rekomendacija, problemos įvertinimas arba pagrįstas prašymas patikslinti informaciją ir tolesni veiksmai. Automatinis patvirtinimas nelaikomas atsakymu. Neišsprendus klausimo, pagalba tęsiama konsultacijų apimties ribose ir nurodoma kito atsakymo data. 

4. Pakaitinės įrangos suteikimo termino vertinimas
4.1. Vertinamas terminas, per kurį garantinio GNSS imtuvo ir (ar) lauko kompiuterio gedimo atveju, kai komplekto negalima naudoti pagal paskirtį, tiekėjas perduoda pakaitinę įrangą ir parengia ją darbui. Pakeičiama sugedusi dalis ir, jei būtina komplektui naudoti, suteikiamos kitos reikalingos dalys. Įranga paliekama iki sutaisytos arba nuolatiniam naudojimui skirtos tinkamos įrangos perdavimo ir jos tinkamumo naudoti patvirtinimo.

	Siūlomas suteikimo terminas 
	Skiriami balai

	Nepasiūlytas arba 6 ir daugiau darbo dienų
	0

	Nuo 3 iki 5 darbo dienų imtinai
	5

	Nuo 1 iki 2 darbo dienų imtinai
	10



4.2. Tiekėjas nurodo vieną konkretų terminą sveikuoju darbo dienų skaičiumi, ne mažesniu kaip 1. Terminas skaičiuojamas nuo kitos darbo dienos po pranešimo apie gedimą gavimo sutartyje nurodytu el. paštu. Pranešime nurodomas komplektas ir gedimo požymiai. Įranga perduodama ir parengiama darbui iki paskutinės termino darbo dienos 17.00 val. Darbo dienos apibrėžtos 3.2 punkte.
4.3. Pakaitinė įranga turi būti techniškai tvarkinga, saugi, parengta darbui, užtikrinti techninėje specifikacijoje nustatytą matavimo tikslumą ir reikalingą funkcionalumą bei būti suderinama su naudojama matavimo programine įranga. Jai taikomi atitinkamai įrangai nustatyti nacionalinio ir kibernetinio saugumo reikalavimai.
4.4. Įsipareigojimas taikomas visiems 5 komplektams visą garantinį laikotarpį, įskaitant kelių komplektų gedimus vienu metu. Tiekėjas apmoka pristatymą į Kalvarijų g. 147, Vilniuje, konfigūravimą, naudojimą ir atsiėmimą. Pakaitinės įrangos suteikimas nepratęsia gedimo šalinimo ar nuolatinio įrangos pakeitimo terminų.
5. Pasiūlymų vertinimas ir eilės sudarymas
5.1. Tiekėjas pasiūlyme nurodo konsultacijų laikotarpį ir pakaitinės įrangos suteikimo terminą bei patvirtina atitinkamo skyriaus sąlygų vykdymą. Nepasiūlius įsipareigojimo, nenurodžius laikotarpio ar termino arba neatitinkus atitinkamo skyriaus sąlygų, skiriama 0 balų už tą kriterijų. Vien dėl to  pasiūlymas neatmetamas, jei atitinka visus privalomus pirkimo dokumentų reikalavimus.
5.2. Bendras balas: E = K + KT + PĮ. Tarpiniai rezultatai neapvalinami, galutinis balas apvalinamas iki dviejų skaitmenų po kablelio. Pasiūlymai išdėstomi balų mažėjimo tvarka. Esant vienodam galutiniam balui, pirmesnis įrašomas anksčiausiai pateiktas pasiūlymas. 
5.3. Į sutartį įtraukiami visi laimėtojo pasiūlyti ir 3 ar 4 skyriaus sąlygas atitinkantys įsipareigojimai, jų terminai ir apimtis, įskaitant vertintus 0 balų. Jie vykdomi visą pasiūlytą laikotarpį, taip pat po įrangos pristatymo ir atsiskaitymo. Iki įrangos perdavimo tiekėjas pateikia konsultacijų ir gedimų pranešimų kontaktus, juos pakeitęs nedelsdamas informuoja perkančiąją organuizaciją.
5.4. Konsultacijų atsakymo terminai tikrinami pagal kreipinių ir atsakymų duomenis. Pakaitinės įrangos perdavimo dokumente nurodomi gedimo pranešimo gavimo ir įrangos perdavimo datos, įrangos modelis bei identifikavimo duomenys ir parengimas darbui. Perkančioji organizacija patikrina atitiktį ir veikimą. Netinkamos ar darbui neparengtos įrangos pristatymas nelaikomas įsipareigojimo įvykdymu.

